 

## ΕΛΛΗΝΙΚΗ ΔΗΜΟΚΡΑΤΙΑ

## ΥΠΟΥΡΓΕΙΟ ΚΟΙΝΩΝΙΚΗΣ ΣΥΝΟΧΗΣ

**ΚΑΙ ΟΙΚΟΓΕΝΕΙΑΣ** Θεσ/νίκη : 02-05-2025

**ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ** Αρ.Πρωτ.: 4694

**ΠΕΡΙΦΕΡΕΙΑΣ**

**ΚΕΝΤΡΙΚΗΣ ΜΑΚΕΔΟΝΙΑΣ**

Πληροφορίες: Δοξάνη Φ., Κουλίνα Ι., Α. Τυχάλας

Ταχ. Δ/νση: Κωνσταντινουπόλεως 22 ΠΡΟΣ : Κάθε ενδιαφερόμενο

Τ.Κ. 57010, Πεύκα Θεσσαλονίκη

Τηλ: 2310673777(εσωτ.156,154,150)

Email: promithies.kkpkm@n3.syzefxis.gov.gr

**ΠΡΟΣΚΛΗΣΗ 20η/2025**

**Πρόσκληση** **για την παροχή των υπηρεσιών για τον έλεγχο , πιστοποίηση και επανέλεγχο των ηλεκτρολογικών εγκαταστάσεων (ΕΛΟΤ & ΚΕΗΕ), έκδοση επικαιροποιημένων Υ.Δ.Ε., εκθέσεων παράδοσης και πρωτοκόλλων ελέγχου του κτιρίων στα Παραρτήματα-Δομές του του Κ.Κ.Π.Π.Κ.Μ, με την διαδικασία της απευθείας ανάθεσης προς κάθε ενδιαφερόμενο, σύμφωνα με τις διατάξεις του άρθρου 118 του Ν.4412/2016, συνολικού προϋπολογισμού 23.130,00 € πλέον ΦΠΑ 24%.**

**(CPV): 79132000-8 Υπηρεσίες Πιστοποίησης**

 **ΑΝΤΙΚΕΙΜΕΝΟ ΤΗΣ ΠΡΟΣΚΛΗΣΗΣ - ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| ΔΙΑΔΙΚΑΣΙΑ  | Πρόσκληση ενδιαφέροντος προς κάθε ενδιαφερόμενο |
| ΚΑΤΑΛΗΚΤΙΚΗ ΗΜΕΡΟΜΗΝΙΑΥΠΟΒΟΛΗΣ ΠΡΟΣΦΟΡΩΝ | 12-05-2025 ημέρα ΔευτέραΏρα: 14:00  |
| ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ | Ηλεκτρονικά στη διεύθυνση: promithies.kkpkm@n3.syzefxis.gov.gr ή σε φυσικό φάκελο στην διεύθυνση: Κωνσταντινουπόλεως 22 Τ.Κ. 57010, Πεύκα Θεσσαλονίκη , Τμήμα Προμηθειών  |
| ΑΝΤΙΚΕΙΜΕΝΟ ΠΡΟΣΚΛΗΣΗΣ  | Υπηρεσία |
| ΠΡΟΫΠΟΛΟΓΙΣΘΕΙΣΑ ΔΑΠΑΝΗ | 23.130,00 € πλέον ΦΠΑ 24%  |
| CPV | 79132000-8 Υπηρεσίες Πιστοποίησης |
| KAE | 0412 |
| ΚΡΙΤΗΡΙΟ ΑΝΑΘΕΣΗΣ | Η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή). |

Η προμήθεια θα διενεργηθεί, σύμφωνα με τις διατάξεις της παρούσας πρόσκλησης και τα επισυναπτόμενα σ’ αυτή παρακάτω παραρτήματα, τα οποία αποτελούν αναπόσπαστο μέρος αυτής:

|  |  |  |
| --- | --- | --- |
| Α. | Τεχνικές προδιαγραφές  | Παράρτημα Ι |
| Β. | Υπεύθυνες Δηλώσεις | Παράρτημα ΙΙ |

 Γ. Υπόδειγμα Οικονομικής Προσφοράς Παράρτημα ΙΙΙ

Το Κέντρο Κοινωνικής Πρόνοιας Περιφέρειας Κεντρικής Μακεδονίας έχοντας υπόψη:

1. Τις διατάξεις του άρθρου 9 του Ν. 4109/2013 (ΦΕΚ 16/Α/23-1-2013) «Κατάργηση και συγχώνευση Νομικών Προσώπων του Δημοσίου και του ευρύτερου Δημόσιου Τομέα – Σύσταση Γενικής Γραμματείας για τον συντονισμό του κυβερνητικού έργου και άλλες διατάξεις»
2. Την υπ’ αριθμ. 109698/18-11-2022 (ΦΕΚ Υ.Ο.Δ.Δ. 1075/21-11-2022), όπως τροποποιήθηκε με την με υπ’ αριθμ. 122393 (ΦΕΚ Υ.Ο.Δ.Δ. 1172/16-12-2022), όπως τροποποιήθηκε με την υπ’ αριθμ. 32419/17-05-2024 (ΦΕΚ Υ.Ο.Δ.Δ. 498/20-05-2024) Απόφαση της Υπουργού Κοινωνικής Συνοχής και Οικογένειας περί ορισμού μελών στο Δ.Σ του Κέντρου Κοινωνικής Πρόνοιας Περιφέρειας Κεντρικής Μακεδονίας.
3. Τις διατάξεις του ΠΔ 29/2023 Οργανισμός του Κ.Κ.Π.ΠΚ.Μ.,
4. Τις διατάξεις του Ν. 4412/2016
5. Την υπ’ αριθ. 13η/1-04-25 συνεδρίαση του Δ.Σ. του ΚΚΠΠΚΜ, θέμα 12, «Δαπάνη για τον έλεγχο , πιστοποίηση και επανέλεγχο των ηλεκτρολογικών εγκαταστάσεων (ΕΛΟΤ & ΚΕΗΕ), έκδοση επικαιροποιημένων Υ.Δ.Ε., εκθέσεων παράδοσης και πρωτοκόλλων ελέγχου του κτιρίων στα Παραρτήματα-Δομές του του Κ.Κ.Π.Π.Κ.Μ. Η προϋπολογιζόμενη δαπάνη για την ανωτέρω προμήθεια/παροχή υπηρεσίας είναι 23.130,00 € πλέον ΦΠΑ 24%» (ΑΔΑ: 9Ψ7ΚΟΞΧΣ-ΒΘΖ).

  **ΠΡΟΣΚΑΛΕΙ**

Κάθε ενδιαφερόμενο να καταθέσει ηλεκτρονική ή έγγραφη προσφορά για την παροχή των υπηρεσιών για τον έλεγχο , πιστοποίηση και επανέλεγχο των ηλεκτρολογικών εγκαταστάσεων (ΕΛΟΤ & ΚΕΗΕ), έκδοση επικαιροποιημένων Υ.Δ.Ε., εκθέσεων παράδοσης και πρωτοκόλλων ελέγχου του κτιρίων στα Παραρτήματα-Δομές του Κ.Κ.Π.Π.Κ.Μ, σύμφωνα με τις τεχνικές προδιαγραφές που περιλαμβάνονται στην παρούσα πρόσκληση και αποτελούν αναπόσπαστο τμήμα των παρόντων γενικών όρων.

Η σχετική διαδικασία έχει εγκριθεί με την απόφαση της υπ’ αρ. 13η/1-04-2025 συνεδρίασης, θέμα 12ο του Διοικητικού Συμβουλίου (ΑΔΑ: 9Ψ7ΚΟΞΧΣ-ΒΘΖ).

Για την παρούσα διαδικασία έχει εκδοθεί η με αρ. πρωτ. 3555/31-03-2025 απόφαση ανάληψης υποχρέωσης της Προέδρου του ΚΚΠΠΚΜ για το οικονομικό έτος 2025, στον ΚΑΕ 0412(ΑΔΑ: Ψ4ΝΜΟΚΧΣ-7ΙΖ).

ΤΟΠΟΣ - ΧΡΟΝΟΣ ΥΠΟΒΟΛΗΣΠΡΟΣΦΟΡΩΝ

|  |  |
| --- | --- |
| ΤΟΠΟΣΥΠΟΒΟΛΗΣΠΡΟΣΦΟΡΩΝ | ΗΜΕΡΟΜΗΝΙΑ ΛΗΞΗΣ ΠΡΟΘΕΣΜΙΑΣΥΠΟΒΟΛΗΣΠΡΟΣΦΟΡΩΝ |
| Ηλεκτρονικά στη διεύθυνση: promithies.kkpkm@n3.syzefxis.gov.gr ή σε φυσικό φάκελο στην διεύθυνση: Κωνσταντινουπόλεως 22 Τ.Κ. 57010, Πεύκα Θεσσαλονίκη , Τμήμα Προμηθειών  | 12-05-2025 ημέρα Δευτέρα Ώρα: 14:00 |

# Η προσφορά θα περιέχει:

1. Οικονομική προσφορά
2. Τεχνική προσφορά (Όλα τα απαιτούμενα έγγραφα που απορρέουν το υπ. αριθμ. πρωτ. 2244/24-2-2025 τεύχος τεχνικών προδιαγραφών π.χ. άδειες, υ.δ., βεβαιώσεις αυτοψίας κλπ).
3. Απόσπασμα ποινικού μητρώου εφόσον έχει εκδοθεί έως τρεις (3) μήνες πριν την υποβολή του (άρθρο 80 ν. 4412/2016) ή Υπεύθυνη Δήλωση, κατά τα οριζόμενα στο άρθρο 43, παρ. 7αγ, ν.4605/2019 (πρωτότυπη ή μέσω του συνδέσμου <https://www.gov.gr>) εκ μέρους του νόμιμου εκπροσώπου, όπως αυτός ορίζεται στο άρθρο [79α του ν. 4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-79%CE%B1-%CF%85%CF%80%CE%BF%CE%B3%CF%81%CE%B1%CF%86%CE%AE-%CE%B5%CF%85%CF%81%CF%89%CF%80%CE%B1%CF%8A%CE%BA%CE%BF%CF%8D-%CE%B5%CE%BD%CE%B9%CE%B1%CE%AF%CE%BF%CF%85-%CE%B5/).

Σε περίπτωση νομικού προσώπου η προαναφερόμενη υπεύθυνη δήλωση υποβάλλεται εκ μέρους του νόμιμου εκπροσώπου, όπως αυτός ορίζεται στο άρθρο 79Α του Ν.4412/2016. Η υποχρέωση αποκλεισμού οικονομικού φορέα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά ιδίως: α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές, ή β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας, ή γ) στις περιπτώσεις των συνεταιρισμών, τα μέλη του Διοικητικού Συμβουλίου, ή δ) στις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο (άρθρο 80 παρ. 9 του Ν.4412/2016 και άρθρο 73 παρ.1 του Ν.4412/2016).

1. Αποδεικτικό φορολογικής ενημερότητας από την αρμόδια αρχή.
2. Αποδεικτικό ασφαλιστικής ενημερότητας από την αρμόδιας αρχή.
* Τα ανωτέρω πιστοποιητικά (4 και 5) γίνονται αποδεκτά εφόσον είναι εν ισχύ κατά το χρόνο υποβολής τους.

6. Υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεων του οικονομικού φορέα όσον αφορά στην καταβολή φόρων ή εισφορών κοινωνικής ασφάλισης.

7. Υπεύθυνη δήλωση περί μη επιβολής σε βάρος του οικονομικού φορέα της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας. (άρθρο 74 παρ.4 Ν.4412/2016, όπως τροποποιήθηκε από το άρθρο 23 του Ν.4782/2021).

8. Για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας της ανάθεσης (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Τα σχετικά πιστοποιητικά για την απόδειξη της ισχύουσας εκπροσώπησης νομικών προσώπων γίνονται αποδεκτά εφόσον έχουν εκδοθεί έως 30 εργάσιμες μέρες πριν από την ημέρα υποβολής τους. Για την απόδειξη της νόμιμης σύστασης και των μεταβολών του νομικού προσώπου το γενικό πιστοποιητικό μεταβολών του ΓΕΜΗ είναι αποδεκτό, εφόσον έχει εκδοθεί έως τρεις (3) μήνες πριν από την υποβολή του.

9. Βεβαίωση οικείου Επιμελητηρίου (που θα έχει εκδοθεί το πολύ έξι μήνες πριν από την υποβολή της προσφοράς), από την οποία φαίνεται η επαγγελματική δραστηριότητα, η οποία θα πρέπει υποχρεωτικά να είναι συναφής με το αντικείμενο της πρόσκλησης ή βεβαίωση έναρξης και πιθανών μεταβολών της οικείας δημόσιας οικονομικής υπηρεσίας.

Διευκρινίζεται ότι οι υπεύθυνες δηλώσεις γίνονται αποδεκτές εφόσον έχουν συνταχθεί μετά την κοινοποίηση της παρούσας πρόσκλησης (άρθρο 80 παρ.12 του Ν.4412/2016, όπως προστέθηκε με την παρ.7αδ του άρθρου 43 του Ν.4605/2019). Μπορεί να κατατεθεί και μία υπεύθυνη δήλωση αρκεί να περιλαμβάνει όλες τις απαιτούμενες δηλώσεις. Επιπλέον, οι σχετικές Υ.Δ. μπορούν να εκδίδονται ηλεκτρονικά από τη διαδικτυακή πύλη gov.gr

**Η διάρκεια της σύμβασης ορίζεται σε δώδεκα (12) μήνες από την επόμενη της υπογραφής της.** Παράταση προθεσμίας μπορεί να χορηγηθεί μετά από έγγραφη και αιτιολογημένη απόφασης της Αναθέτουσας Αρχής (Κ.Κ.Π.Π.Κ.Μ.)

Η παρακολούθηση της εκτέλεσης της σύμβασης και η διοίκηση αυτής θα διενεργηθεί από τους εκάστοτε Διευθυντές ή Προϊσταμένους Διοικητικής/Οικονομικής και Τεχνικής Υποστήριξης των Παραρτημάτων και των Δομών του Κ.Κ.Π.Π.Κ.Μ., η οποία και θα εισηγηθεί στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Η παραλαβή των υπηρεσιών θα πραγματοποιείται με βεβαίωση που εκδίδεται από τους Διευθυντές ή Προϊσταμένους Διοικητικής/Οικονομικής και Τεχνικής Υποστήριξης των Παραρτημάτων και των Δομών του Κ.Κ.Π.Π.Κ.Μ.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**Κριτήριο ανάθεσης**

Η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή).

**Τρόπος Πληρωμής-Κρατήσεις**

Τα τιμολόγια θα εκδίδονται ανά Παράρτημα μετά από συνεννόηση με την αρμόδια Υπηρεσία του Κέντρου Κοινωνικής Πρόνοιας Περιφέρειας Κεντρικής Μακεδονίας και το κόστος θα καταβάλλεται με την συμπλήρωση των απαιτούμενων διαδικασιών, από πλευράς του Κ.Κ.Π.Π.Κ.Μ. και όχι με απευθείας πληρωμή.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παραλαβή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8% για την παροχή υπηρεσιών επί του καθαρού ποσού.

Σύμφωνα με τον ν. 4601/2019, την ΚΥΑ με αριθμ. 52445 ΕΞ 2023 (Β΄ 2385) και την με αρ. 78366/ΕΞ/19-05-2023 εγκύκλιο του Υπουργείου Οικονομικών, από 01.06.2024 οι οικονομικοί φορείς υποχρεούνται στην υποβολή ηλεκτρονικών τιμολογίων που εκδίδονται κατά την εκτέλεση των δημοσίων συμβάσεων οι οποίες υπάγονται στο νόμο [4412/2016](https://www.taxheaven.gr/laws/law/index/law/770) (Α’ 147).

**ΕΚΧΩΡΗΣΗ ΣΥΜΒΑΣΗΣ**

Απαγορεύεται στον ανάδοχο να εκχωρήσει μέρος ή ολόκληρο το αντικείμενο της σύμβασης σε τρίτο, χωρίς την έγκριση του Δ.Σ. Η έγκριση παρέχεται με απόφαση του συμβουλίου, εφ’ όσον ο τρίτος στον οποίο γίνεται η εκχώρηση έχει τα προσόντα που εγγυώνται, κατά την κρίση του συμβουλίου, την καλή εκτέλεση της σύμβασης.

Μετά την εκχώρηση οι πληρωμές γίνονται απ’ ευθείας στο νέο ανάδοχο, ο οποίος αναλαμβάνει και όλες τις ευθύνες από τη σύμβαση, υποχρεούμενος να καταθέσει τις προβλεπόμενες εγγυήσεις.

**Η ΠΡΟΕΔΡΟΣ ΤΟΥ ΚΕΝΤΡΟΥ**

**ΚΟΣΜΟΠΟΥΛΟΥ ΙΩΑΝΝΑ**

**ΠΑΡΑΡΤΗΜΑΤΑ:**

**Ι Υπ’ Αριθ. Πρωτ. 2244/24-2-2025 Τεύχος Τεχνικών Προδιαγραφών**

**ΙΙ Υπόδειγμα Υπεύθυνης Δήλωσης**

**ΠΑΡΑΡΤΗΜΑ Ι ΤΕΧΝΙΚΕΣ ΠΡΟΔΙΑΓΡΑΦΕΣ**

 Θεσσαλονίκη,24-2-2025

 Αρ. Πρωτ.: 2244

ΘΕΜΑ: Έλεγχος, πιστοποίηση και επανέλεγχος των ηλεκτρολογικών εγκαταστάσεων (ΕΛΟΤ & ΚΕΗΕ), έκδοση επικαιροποιημένων Υ.Δ.Ε., εκθέσεων παράδοσης και πρωτοκόλλων ελέγχου του κτιρίων, Παραρτημάτων-Δομών του Κ.Κ.Π.Π.Κ.Μ.

Ενδεικτικός προϋπολογισμός με Φ.Π.Α. 28.681,20 ευρώ.

 ΤΕΧΝΙΚΕΣ ΠΡΟΔΙΑΓΡΑΦΕΣ

 Το παρόν έργο θα εκτελεστεί σε δύο φάσεις:

• Στην 1η φάση θα πραγματοποιηθεί ο αρχικός έλεγχος των ηλεκτρικών εγκαταστάσεων και σύνταξη τεχνικής έκθεσης ελλείψεων.

• Στην 2η φάση θα γίνει η έκδοση της Υπεύθυνης Δήλωσης Εγκαταστάτη (ΥΔΕ) της παραπάνω ηλεκτρικής εγκατάστασης.

1. ΓΕΝΙΚΑ
* Η παρούσα τεχνική περιγραφή - προδιαγραφές αναφέρεται στον έλεγχο, επανέλεγχο και πιστοποίηση των ηλεκτρολογικών εγκαταστάσεων Παραρτημάτων-Δομών του Κ.Κ.Π.Π.Κ.Μ. (τόσο των γενικών πινάκων όσο και των υποπινάκων) και την έκδοση επικαιροποιημένων Υ.Δ.Ε., έκθεση παράδοσης και πρωτόκολλα ελέγχου προς αντικατάσταση των κατατεθειμένων στην επιχείρηση διανομής ηλεκτρικής ενέργειας, από αδειούχο ηλεκτρολόγο εγκαταστάτη και σύμφωνα με την ισχύουσα νομοθεσία, των κτηρίων Παραρτημάτων-Δομών του Κ.Κ.Π.Π.Κ.Μ.
* Σύμφωνα με την Υπουργική Απόφαση Αρ. 101195/2021 (ΦΕΚ 4654/Β’/08-10-2021) του Υπουργού Ανάπτυξης και Επενδύσεων, «Γενικές και ειδικές απαιτήσεις για τις ηλεκτρολογικές εγκαταστάσεις» θεσπίζονται οι γενικές και ειδικές απαιτήσεις σχετικά με τη μελέτη, την κατασκευή, την τροποποίηση, τη συντήρηση και τον έλεγχο των ηλεκτρικών εγκαταστάσεων, σύμφωνα με το Ελληνικό Πρότυπο ΕΛΟΤ 60364 «Απαιτήσεις για ηλεκτρικές εγκαταστάσεις»: πρότυπο που έχει συνταχθεί με βάση τα έγγραφα εναρμόνισης της Ευρωπαϊκής Επιτροπής Ηλεκτροτεχνικής Τυποποίησης (CENELEC), τα οποία προέρχονται κυρίως από τη σειρά HD 60364 αλλά και από τη σειρά HD 384 και το οποίο έχει δημοσιευθεί ως ΕΛΟΤ 60364:2020. Ο έλεγχος της ηλεκτρολογικής εγκατάστασης γίνεται με διακριβωμένα πολυόργανα υψηλής ακρίβειας, που τεκμηριώνουν την ασφαλή και σωστή λειτουργία της.
* Στη περίπτωση που διαπιστωθούν σφάλματα, κακοτεχνίες και ελλείψεις στην εγκατάσταση, είτε από τις μετρήσεις και τις δοκιμές είτε από τον οπτικό έλεγχο, θα πρέπει να αποκατασταθούν έτσι ώστε να συμφωνούν με το ανωτέρω πρότυπο.
* Σκοπός της είναι να μειωθούν οι ηλεκτροπληξίες και οι πυρκαγιές από ηλεκτρικά αίτια και να βελτιωθούν οι ηλεκτρικές εγκαταστάσεις και να αυξηθεί η ασφάλεια του προσωπικού, ωφελούμενων και επισκεπτών των Παραρτημάτων-Δομών του Κ.Κ.Π.Π.Κ.Μ.

* Βάσει των ανωτέρω για την εξασφάλιση και τη διατήρηση της αξιοπιστίας και ασφαλείας των Ηλεκτρικών Εγκαταστάσεων, πρέπει να διενεργούνται αρχικός έλεγχος και επανέλεγχος, σύμφωνα με τις τεχνικές απαιτήσεις και τη μεθοδολογία του νέου Προτύπου.
* Έλεγχος ηλεκτρικής γραμμής, υφιστάμενου ή νέου ηλεκτρικού πίνακα και συμπλήρωση των αντίστοιχων πρωτοκόλλων και δηλώσεων από αδειούχο εγκαταστάτη σύμφωνα με το πρότυπο ΕΛΟΤ HD 60364 και την Υπουργική Απόφαση Αρ. 101195/2021 του Υπουργού Ανάπτυξης και Επενδύσεων, ήτοι εργασία διακοπής του ηλεκτρικού ρεύματος προς τον πίνακα, έλεγχος των ηλεκτρικών κυκλωμάτων και σύνταξη των παρακάτω:

1) Υπεύθυνη Δήλωση Αδειούχου Ηλεκτρολόγου Εγκαταστάτη

2) Καταγραφή Στοιχείων Εσωτερικής Εγκατάστασης

3) Έκθεση Παράδοσης Ηλεκτρικής Εγκατάστασης

4) Πρωτόκολλο Ελέγχου Ηλεκτρικής Εγκατάστασης κατά ΕΛΟΤ 60364

5) Πρωτόκολλο Ελέγχου Ηλεκτρικής Εγκατάστασης κατά ΚΕΗΕ (εάν είναι παλιά εγκατάσταση πριν τον Μάρτιο του 2006.

6) Έντυπο περί Προαιρετικής Εγκατάστασης ΔΔΡ (ΕΠΕ ΔΔΡ) με διαφορικό ρεύμα λειτουργίας που δεν υπερβαίνει τα 30Mα.

7) Διαστασιολογημένο Μονογραμμικό σχέδιο του ηλεκτρικού πίνακα της εγκατάστασης (ηλεκτρονική μορφή AutoCAD ή συμβατό με αυτό λογισμικό σχεδίασης).

8) Ηλεκτρολογικό Σχέδιο όπου περιλαμβάνονται:α) Η θέση των σταθερών ηλεκτρικών συσκευών και κινητήρων.

β) Η διαδρομή των ηλεκτρικών γραμμών, εφόσον έχουν διατομή ίση ή μεγαλύτερη του 1,5mm2.

γ) Η θέση των διακοπτών, ρυθμιστών, κομβίων, ανιχνευτών, θερμοστατών, ρευματοδοτών και

πινάκων σε σχέση με το ακίνητο.

Ανάλογα με τις απαιτήσεις της εγκατάστασης, δοκιμές λειτουργίας.

* Οι εργασίες θα διενεργηθούν σύμφωνα με τις τεχνικές απαιτήσεις και την μεθοδολογία του ισχύοντος προτύπου ΕΛΟΤ 60364, της Υ.Α. 101195/2021 του Υπουργού Ανάπτυξης και Επενδύσεων και θα γίνουν σύμφωνα με τις διατάξεις των ευρωπαϊκών και ελληνικών κανονισμών και με όλους τους κανόνες της τέχνης και της επιστήμης από ηλεκτρολόγους εγκαταστάτες, κατόχους της απαιτούμενης αντίστοιχης άδειας (Ν. 4483/1965 ΦΕΚ 118/Α/65, Υ.Α. Φ.50/503/168 ΦΕΚ 884/Β/15.05.2011, Ν. 3982 ΦΕΚ Α΄143/17-06-2013).
* Μετά την διενέργεια του ελέγχου της ηλεκτρολογικής εγκατάστασης κατατίθεται στην ηλεκτρική επιχείρηση διανομής ηλεκτρικής ενέργειας η υπεύθυνη δήλωση αδειούχου ηλεκτρολόγου εγκαταστάτη με τα έγγραφα που τη συνοδεύουν (πρωτόκολλο ελέγχου, έκθεση παράδοσης, ηλεκτρολογικό σχέδιο εγκατάστασης και ηλεκτρολογικό σχέδιο πίνακα) με μέριμνα και αυτοπρόσωπη παρουσία του αναδόχου.
* Ο ηλεκτρολόγος εγκαταστάτης διαθέτει τον απαιτούμενο μετρητικό εξοπλισμό, όργανα και εργαλεία ελέγχου. Επιπλέον ο ανάδοχος είναι υποχρεωμένος να διασφαλίσει τόσο την ασφάλεια των εργαζομένων κατά τη διάρκεια της εργασίας αυτής, όσο και την ασφάλεια των ηλεκτρικών εγκαταστάσεων.
* Σε περίπτωση διαπίστωσης αποκλίσεων από την ασφαλή λειτουργία των ηλεκτρολογικών εγκαταστάσεων (αρνητικό αποτέλεσμα ελέγχου) θα κατατεθεί στην υπηρεσία μας έγγραφη Τεχνική Έκθεση-πρόταση με μέτρα εργασιών επισκευής-συντήρησης.
* Μετά την άρση των ελλείψεων από την υπηρεσία, ακολουθεί τελικός έλεγχος, πιστοποίηση και έκδοση Υ.Δ.Ε. Ο επανέλεγχος της εγκατάστασης περιλαμβάνεται στην τιμή των εργασιών.

1.2. ΑΝΤΙΚΕΙΜΕΝΟ ΠΑΡΟΧΗΣ ΥΠΗΡΕΣΙΩΝ

Το αντικείμενο παροχής υπηρεσιών διακρίνεται σε δύο φάσεις:

Α’ ΦΑΣΗ:

Α1. Σύνταξη Πρωτόκολλου Ελέγχου με τους παρακάτω αρχικούς ελέγχους και επανελέγχους που θα γίνουν με πιστοποιημένα όργανα μετρήσεων κατά ΕΛΟΤ ΕΝ 61557:

1. Οπτική Επιθεώρηση Εγκατάστασης (κατά τα άρθρα 611.1, 611.2 και 611.3 του Προτύπου).

2. Έλεγχος της συνέχειας αγωγών προστασίας, κύριας και συμπληρωματικής ισοδυναμικής σύνδεσης (κατά το άρθρο 612.2 του Προτύπου).

3. Μέτρηση της αντίστασης μόνωσης (κατά τα άρθρα 612.3 και 612.4 του Προτύπου).

4. Έλεγχος λειτουργίας των Διατάξεων Προστασίας Διαφορικού Ρεύματος (Residual Current Devices) (κατά τα άρθρα 612.6.1 και Παράρτημα Π-61.Β του Προτύπου).

6. Μέτρηση της σύνθετης αντίστασης του βρόχου σφάλματος (απαιτείται από το άρθρο 612.6 του Προτύπου ΕΛΟΤ HD384).

7. Μέτρηση της τιμής της αντίστασης γείωσης (κατά το άρθρο 612.6.2 του Προτύπου).

A2. Σύνταξη Αναλυτικής Αναφοράς με μη συμμορφώσεις, παρατηρήσεις και υποδείξεις διόρθωσης προκειμένου η εγκατάσταση να συμμορφώνεται με το Πρότυπο, εφόσον τα αποτελέσματα των ελέγχων δεν είναι σύμφωνα με αυτό.

Στην Αναφορά θα παραδοθούν σχέδια υφιστάμενης κατάστασης, δηλαδή τα μονογραμμικά πινάκων και εγκατάστασης (κίνησης και φωτισμού) και το διάγραμμα διανομής όλης της εγκατάστασης από τον Υ/Σ.

Η Αναλυτική Αναφορά θα περιγράφει το αντικείμενο και τον προϋπολογισμό ξεχωριστής εργολαβίας που θα προκηρύξει το Κ.Κ.Π.Π.Κ.Μ. σχετικά με τη προμήθεια του αναγκαίου ηλεκτρολογικού εξοπλισμού και τις εργασίες διορθώσεων / αλλαγών προκειμένου η εγκατάσταση να συμμορφώνεται με το Πρότυπο ΕΛΟΤ HD384.

Β’ ΦΑΣΗ:

Επανέλεγχος εγκατάστασης μετά το πέρας της αποκατάστασης των μη συμμορφώσεων και των Παρατηρήσεων και εφόσον τα αποτελέσματα των μετρήσεων είναι εντός των αποδεκτών ορίων του Προτύπου ΕΛΟΤ 60364 θα δοθούν αναλυτικά Πρωτόκολλα Μετρήσεων και Εκθέσεις παράδοσης για κάθε τμήμα της εγκατάστασης.

Σημειώνεται ότι εάν μετά την ολοκλήρωση των διορθωτικών εργασιών συμμόρφωσης της εγκατάστασης με το πρότυπο ΕΛΟΤ 60364 από την ξεχωριστή εργολαβία, οι δοκιμές και μετρήσεις που θα γίνουν στη Β΄ Φάση της παρούσας δεν κυμαίνονται εντός των αποδεκτών ορίων/ανοχών, η εργολαβία δεν θα δύναται να παραληφθεί από την Επιτροπή Παραλαβής του Κ.Κ.Π.Π.Κ.Μ., μέχρι διόρθωσης όλων των σφαλμάτων καθ’ υπόδειξη του διενεργούντος τους ελέγχους και μετρήσεις σύμφωνα με τα παραπάνω.

Η σχετική αποζημίωση της παροχής υπηρεσιών θα εκτελεστεί με την καταβολή του 50% κατά την λήξη της Α’ Φάσης του Έργου και το υπόλοιπο 50% θα εξοφληθεί με την λήξη της Β΄ Φάσης του Έργου.

2. ΤΟΠΟΙ ΕΚΤΕΛΕΣΗΣ ΕΡΓΑΣΙΩΝ

Τόπος εργασίας του αναδόχου είναι κτήρια των Παραρτημάτων-Δομών του Κ.Κ.Π.Π.Κ.Μ., το οποία όλα είναι κατασκευασμένο πριν το 2006.

1. Παράρτημα Χ.Π. «Ο Άγιος Παντελεήμων», 7ο χλμ. Οδού Λαγκαδά – Θεσσαλονίκης
2. Παράρτημα Οίκος Ευγηρίας Κιλκίς, Περιφερειακή Οδός Αγίου Γεωργίου
3. Παράρτημα Α.Α.Π.Α.Θ. «Ο Άγιος Δημήτριος», Κέννεντυ 62, Πυλαία
4. Παράρτημα Ι.Α.Α., Πεύκα Θεσσαλονίκης
5. Παράρτημα Α.Α. με Α. Σερρών, Μαρούλη Δημητρίου 43, Σέρρες
6. Στέγες Υποστηριζόμενης Διαβίωσης και υπόγειο στην οδό Ηροδότου 17
7. Παράρτημα ΚΕΠΕΠ Σιδηροκάστρου, Άγιος Νεκτάριος – Σιδηρόκαστρο
8. Δομές: Αριστοτέλης, Κέντρο Νεότητας, ΘΕΤΗΣ,
9. ΜΑΔΙ, Δαβάκη 8 Καλαμαριά.
10. Αυτόνομες κατοικίες.
11. Συμβουλευτικός Σταθμός Εθνικής Αμύνης 16 (Γραφείο).
12. ΚΟΣΤΟΣ ΠΡΟΫΠΟΛΟΓΙΣΜΟΥ

|  |  |  |  |  |
| --- | --- | --- | --- | --- |
| Α/Α | Παράρτημα/Δομή | Τιμή Μονάδος | Αρ. Πινάκων | Ενδεικτικό Κόστος (€) άνευ Φ.Π.Α. |
| 1 | Παράρτημα Χ.Π. «Ο Άγιος Παντελεήμων» | 90,00 | 68 | 6.120,00 |
| 2 | Παράρτημα Οίκος Ευγηρίας Κιλκίς | 90,00 | 6 | 540,00 |
| 3 | Παράρτημα Α.Α.Π.Α.Θ. «Ο Άγιος Δημήτριος» | 90,00 | 67 | 6.030,00 |
| 4 | Παράρτημα Ι.Α.Α., Πεύκα Θεσσαλονίκης | 90,00 | 43 | 3.870,00 |
| 5 | Παράρτημα Α.Α. με Α. Σερρών Δημητρίου | 90,00 | 23 | 2.070,00 |
| 6 | Στέγες Υποστηριζόμενης Διαβίωσης Σέρρες | 90,00 | 2 | 180,00 |
| 7 | Παράρτημα ΚΕΠΕΠ Σιδηροκάστρου | 90,00 | 7 | 630,00 |
| 8 | Αριστοτέλης, Κέντρο Νεότητας, Λαγκαδά 218, ΘΕΤΙΣ. | 90,00 | 16 | 1.440,00 |
| 9 | ΜΑΔΙ, Δαβάκη 8 Καλαμαριά | 90,00 | 10 | 900,00 |
| 10 | Αυτόνομες κατοικίεςΟρμυλίας 3, 3ος όροφος | 90,00 | 4 | 360,00 |
| 11 | Συμβουλευτικός Σταθμός Εθνικής Αμύνης 16 (Γραφείο) | 90,00 | 1 | 90,00 |
|  | Έλεγχος των ηλεκτρολογικών εγκαταστάσεων των κτιριακών εγκαταστάσεων 11 Παραρτημάτων-Δομών του Κ.Κ.Π.Π.Κ.Μ ανά ηλεκτρολογικό πίνακα, ανεξαρτήτου αριθμού ηλεκτρολογικής παροχής, αριθμού ενεργών και ανενεργών ηλεκτρικών γραμμών, παλαιότητας, χρήσης και υφιστάμενης κατάστασης, καθώς και έκδοση Υ.Δ.Ε., έκθεση παράδοσης και πρωτόκολλα ελέγχου από αδειούχο ηλεκτρολόγο εγκαταστάτη και σύμφωνα με την ισχύουσα νομοθεσία, τις τεχνικές απαιτήσεις και την μεθοδολογία του ισχύοντος προτύπου ΕΛΟΤ 60364ΣΥΝΟΛΟ ΑΝΕΥ Φ.Π.Α.. |  | 247 | 22.230,00 |
|  | Φ.Π.Α. 24% |  |  | 5.335,20 |
|  | ΣΥΝΟΛΙΚΟ ΚΟΣΤΟΣ ΜΕ Φ.Π.Α. |  |  | 27.565,20 |

|  |  |  |  |  |
| --- | --- | --- | --- | --- |
| Α/Α | Περιγραφή υπηρεσίας | Ποσότητα | Τιμή Μονάδος | Συνολικό Κόστος (€) άνευ Φ.Π.Α |
| 1 | Τυχόν πίνακες μη υπολογισθέντες εκ παραδρομής | 10 | 90,00 | 900,00 |
|  | Φ.Π.Α. 24% |  |  | 216,00 |
|  | ΣΥΝΟΛΙΚΟ ΚΟΣΤΟΣ ΜΕ Φ.Π.Α |  |  | 1.116,00 |

**Συνολικό Εκτιμώμενο Κόστος με** Φ.Π.Α.28.681,20 ευρώ

4. ΙΣΧΥΟΥΣΕΣ ΔΙΑΤΑΞΕΙΣ ΕΛΕΓΧΟΥ ΚΑΙ ΠΙΣΤΟΠΟΙΗΣΗΣ ΗΛΕΚΤΡΟΛΟΓΙΚΩΝ ΕΓΚΑΤΑΣΤΑΣΕΩΝ

▪ Πρότυπο ΕΛΟΤ 60364

▪ Η ΚΥΑ 503/168-2011 Υφυπουργού Οικονομίας, Ανταγωνιστικότητας και Ναυτιλίας: «Τροποποίηση της υπ' αριθ. 115239/25702/3627 της 21 Δεκ. 1965/11 Ιαν. 1966 (ΦΕΚ Β' 8/11.01) απόφασης του Υπουργού Βιομηχανίας «Περί ερμηνείας των διατάξεων του Νόμου 4483/65»

▪ Απόφαση 11784/742-2011: «Τροποποίηση της υπ’ αρ. Φ.50/503/168/19.4.2011 (ΦΕΚ Β΄ 844) απόφασης του Αναπληρωτή Υπουργού Οικονομίας, Ανταγωνιστικότητας και Ναυτιλίας «Περί ερμηνείας των διατάξεων του Ν. 4483/1965, (ΦΕΚ Β' 1809/11.8.2011)»

▪ Απόφαση 12081/642-2006: «Θέματα Ασφάλειας των Εσωτερικών Ηλεκτρικών Εγκαταστάσεων (Ε.Η.Ε.), καθιέρωση υποχρέωσης εγκατάστασης διατάξεων διαφορικού ρεύματος και κατασκευής θεμελιακής γείωσης»

▪ Η ΚΥΑ 130414-2019 «Εγκατάσταση Διατάξεων Διαφορικού Ρεύματος»

▪ Η ΥΑ 101195-2021 «Γενικές και ειδικές απαιτήσεις για τις ηλεκτρικές εγκαταστάσεις»

▪ Η Υ.Α. με αρ. 101195/2021 (ΦΕΚ 4654/Β’/08-10-2021) του Υπουργού Ανάπτυξης και Επενδύσεων.

5. ΔΙΚΑΙΩΜΑ ΣΥΜΜΕΤΟΧΗΣ – ΣΥΜΒΑΣΗ

Δικαίωμα συμμετοχής έχουν όλα τα φυσικά ή νομικά πρόσωπα που ασκούν το ιδιαίτερο επάγγελμα και εκτελούν αντίστοιχα έργα σχετικά με το αντικείμενο του διαγωνισμού. Στην προσφορά του κάθε ενδιαφερομένου κατατίθενται όλα επί ποινή αποκλεισμού τα κάτωθι δικαιολογητικά:

I. Ο ανάδοχος πρέπει να διαθέτει εναλλακτικά μία από τις παρακάτω άδειες εγκαταστάτη:

 Α) Αποφοίτου Πολυτεχνείου (ηλεκτρολόγος ή μηχανολόγος μηχανικός) - βεβαίωση αναγγελίας δραστηριότητας Β) Αποφοίτου ΤΕΙ (ηλεκτρολόγος ή μηχανολόγος μηχανικός ΤΕ) - βεβαίωση αναγγελίας δραστηριότητας Γ) Εγκαταστάτη ηλεκτρολόγου Α΄ ειδικότητας (σύμφωνα με το ΠΔ 108/2013).

II. Υπεύθυνη δήλωση ότι οι προς εκτέλεση εργασίες θα συμφωνούν πλήρως με τις τεχνικές προδιαγραφές ΕΛΟΤ ΕΝ HD 384, ότι διαθέτει τον απαραίτητο εξοπλισμό, την εξειδικευμένη τεχνογνωσία και το επαρκές και κατάλληλο προσωπικό για την εκτέλεση των υπηρεσιών που του ανατίθενται, ότι δεν έχει αποκλεισθεί η συμμετοχή του από διαγωνισμούς και δεν έχει υποπέσει σε σοβαρό παράπτωμα κατά την άσκηση της επαγγελματικής του δραστηριότητας καθώς και ότι δεν απασχολεί ούτε πρόκειται να απασχολήσει καθ’ όλη τη διάρκεια της σύμβασης ανασφάλιστο προσωπικό.

**Η σύμβαση θα έχει διάρκεια από την υπογραφή της σύμβασης και με την ολοκλήρωση των υπηρεσιών εντός 12 μηνών (ΑΔΑ:9Ψ7ΚΟΞΧΣ-ΒΘΖ).**

Παράταση προθεσμίας μπορεί να χορηγηθεί μετά από έγγραφη και αιτιολογημένη απόφασης της Αναθέτουσας Αρχής (Κ.Κ.Π.Π.Κ.Μ.).

ΠΡΟΣΟΧΗ:

5.1. Ο Ανάδοχος των εργασιών δεν θα έχει δικαίωμα συμμετοχής σε τυχόν διαδικασίες του Κ.Κ.Π.Π.Κ.Μ για εργασίες αποκατάστασης, που τυχόν προκύψουν από την διαδικασία επιθεώρησης, για λόγους αντικειμενικότητας και σύγκρουσης συμφερόντων .

5.2. Η αποζημίωση του Αναδόχου θα καταβληθεί ως εξής:

5.2.1 Ποσοστό 50% της προβλεπόμενης συμβατικής αμέσως μετά την ολοκλήρωση του πρώτου

ελέγχου και την κατάθεση στην υπηρεσία των Παρατηρήσεων ή μη συμμορφώσεων, οι οποίες

πρέπει να αποκατασταθούν.

5.2.2. Ποσοστό 50% αμέσως μετά την ολοκλήρωση της διαδικασίας του δεύτερου ελέγχου και την κατάθεση στην υπηρεσία αντιγράφων των ΥΔΕ στον ΔΕΔΔΗΕ.

6. Ηλεκτρική πίνακες.

Ο αριθμός των Ηλεκτρικών Πινάκων προέκυψε μετά από έλεγχο της υπηρεσίας. Ενδέχεται να προκύψει διαφορετικός αριθμός πινάκων των στοιχείων Πινάκων/Υποπινάκων Αν είναι μεγαλύτερος ο αριθμός των Πινάκων από τους υπολογιζόμενους από τυχόν πίνακες οι οποίοι από παραδρομή δεν καταγράφηκαν, θα αποζημιωθούν σύμφωνα με την τιμή αποζημίωσης ανά Πίνακα, της Σύμβασης. Οπωσδήποτε για κάθε επιπλέον δαπάνη Πίνακα ο οποίος δεν κατεγράφη από παραδρομή, θα προηγείται συνεννόηση, έλεγχος και έγκριση του Κ.Κ.Π.Π.Κ.Μ..

Σε κάθε περίπτωση όμως η αποζημίωση του Αναδόχου θα γίνει βάσει του τελικού αριθμού Πινάκων, ο οποίος θα πιστοποιηθεί από τον υπεύθυνο του παραρτήματος και Τεχν. Υπηρεσία του Κ.Κ.Π.Π.Κ.Μ., βάσει της προσφερόμενης τιμής ανά Πίνακα και ανά Παράρτημα –Δομή του Κ.Κ.Π.Π.Κ.Μ.

7. ΕΚΤΕΛΕΣΗ ΕΡΓΑΣΙΩΝ – ΣΥΜΒΑΣΗΣ

Εντός μιας εβδομάδας από την υπογραφή της σύμβασης, ορίζεται το χρονοδιάγραμμα των επισκέψεων σε συνεργασία με τον υπεύθυνο του Παραρτήματος-Δομής και την τεχνική υπηρεσία του Κ.Κ.Π.Π.Κ.Μ.. Ο ανάδοχος συμμετέχει σε συσκέψεις και παρέχει πληροφορίες στις υπηρεσίες του Κ.Κ.Π.Π.Κ.Μ. και τα όργανά τους.

Ο ανάδοχος προβαίνει σε αυτοψίες των κτηριακών εγκαταστάσεων σε συνεννόηση με τον υπεύθυνο των παραρτημάτων ενώ θα είναι στη διάθεση της Διεύθυνσης Τεχνικής Υπηρεσίας του Κ.Κ.Π.Π.Κ.Μ.. και θα ανταποκρίνεται άμεσα σε επείγουσες περιστάσεις που αφορούν έλεγχο και πιστοποίηση ηλεκτρολογικής εγκατάστασης σε κτιριακές εγκαταστάσεις των Παραρτημάτων-Δομών του Κ.Κ.Π.Π.Κ.Μ. καθώς και τον απαιτούμενο αριθμό έκτακτων επισκέψεων σε περίπτωση αστοχιών ελέγχου, καταγραφής και πιστοποίησης.

Ο ανάδοχος παραδίδει υπογεγραμμένα (και σε ψηφιακή μορφή – τα σχέδια σε αρχεία AutoCAD ή σε συμβατό με αυτό λογισμικό), την Υ.Δ.Ε. (βασικό έγγραφο, πρωτόκολλο ελέγχου, Έκθεση Παράδοσης, Πρωτόκολλο Ελέγχου Ηλεκτρικής Εγκατάστασης κατά ΚΕΗΕ, ηλεκτρολογικό σχέδιο εγκατάστασης και ηλεκτρολογικό σχέδιο πίνακα και πινάκων όπως αναφέρονται παραπάνω) συνοδευόμενη υποχρεωτικά από εκτυπωμένες σχετικές μετρήσεις διαπιστευμένων οργάνων για κάθε ηλεκτρολογική εγκατάσταση, που θα αποδεικνύουν την εύρυθμη, ασφαλή και καλή λειτουργία του. Επιπλέον ο ανάδοχος οφείλει να καταθέτει τα προβλεπόμενα πιστοποιητικά κάθε εγκατάστασης στην αρμόδια υπηρεσία του ΔΕΔΔΗΕ.

 Ο ανάδοχος τηρεί με δική του ευθύνη τις εργασίες ελέγχου και πιστοποίησης σε σχετικό βιβλίο (ημερολόγιο εργασιών). Ο ανάδοχος υποχρεούται να διαθέτει το επαρκές και κατάλληλο προσωπικό για την εκτέλεση των υπηρεσιών που του ανατίθενται, σύμφωνα με τις δεσμεύσεις που αναλαμβάνει με την υποβολή της προσφοράς του. Η εμπειρία και εν γένει τα προσόντα του προσωπικού αυτού τελούν υπό την ρητή ή και σιωπηρή έγκριση του εργοδότη.

Εάν κατά την εκτέλεση των εργασιών διαπιστωθεί ότι μέρος του προσωπικού του αναδόχου δεν μπορεί να ανταποκριθεί στις απαιτήσεις των εργασιών, η Διοίκηση του Κ.Κ.Π.Π.Κ.Μ... έχει δικαίωμα να διατάξει την αντικατάσταση μέλους του τεχνικού προσωπικού του αναδόχου.

Ο ανάδοχος πρέπει να καλύπτει νόμιμα την λειτουργία, τη συντήρηση και φύλαξη του εργασιακού του χώρου και επαφίεται στον ανάδοχο να οργανώσει το πρόγραμμα των εργασιών του σε ανθρώπινο δυναμικό και μηχανικά μέσα, ούτως ώστε ανά πάσα στιγμή να υπάρχει δυνατότητα άμεσης επέμβασης για την αντιμετώπιση εκτάκτων περιστατικών, με σκοπό να εξασφαλίζεται η σωστή και απρόσκοπτη λειτουργία των ηλεκτρολογικών εγκαταστάσεων των Παραρτημάτων-Δομών του Κ.Κ.Π.Π.Κ.Μ. και με τον όρο ότι ο ανάδοχος θα έχει την αστική και ποινική ευθύνη.

 Η απόδειξη της καταλληλότητας και ικανότητας του προτεινόμενου προσωπικού κατ' άτομο και της νομιμότητας του προγράμματος εργασίας αυτού είναι υποχρέωση του αναδόχου. Όλες οι εργασίες – μετρήσεις θα πρέπει να γίνονται θεωρώντας ότι είναι πάντα «υπό τάση» από δίκτυο της Δ.Ε.Η. προς αποφυγήν τυχόν ατυχήματος.

Ο ανάδοχος έχει την υποχρέωση να ενημερώνει εγκαίρως με κάθε πρόσφορο μέσο τους χρήστες των κτηρίων των Παραρτημάτων-Δομών και την τεχνική υπηρεσία του Κ.Κ.Π.Π.Κ.Μ. για κάθε εργασία, παρέμβαση, συντήρηση και έλεγχο που θα πραγματοποιήσει.

Ο ανάδοχος έχει υποχρέωση να πληρώνει όλες τις δαπάνες που θα προκύψουν από την παροχή υπηρεσίας, ελέγχου, καταγραφής, πιστοποίησης των εγκαταστάσεων που περιλαμβάνουν, ημερομίσθια, μισθούς, εισφορές, ανταλλακτικά μικρής αξίας, έξοδα κίνησης προσωπικού και μεταφορά υλικών, μηχανημάτων.

 Η τεχνική υπηρεσία του Κ.Κ.Π.Π.Κ.Μ. θα έχει το δικαίωμα να διενεργεί τακτικούς ή αιφνίδιους ελέγχους απόδοσης και τήρησης των όρων της σύμβασης όσες φορές το θεωρεί απαραίτητο.

 Ο ανάδοχος υποχρεούται να συνεργάζεται πλήρως σε κάθε έλεγχο και να διαθέτει το απαιτούμενο γι' αυτό προσωπικό. Σε περίπτωση αρνητικού αποτελέσματος του ελέγχου ή βλάβης μετά τον έλεγχο σε κάποιο εγκατεστημένο ηλεκτρικό πίνακα, μηχάνημα, εξάρτημα κ.λπ. αυτού, ακολουθεί καταχώρηση στο βιβλίο (ημερολόγιο εργασιών), ενημέρωση του εργοδότη (υπεύθυνου παρακολούθησης) και έγγραφη αναλυτική έκθεση με τα απαραίτητα μέτρα, επιμέτρηση υλικών και εργασιών καθώς και το κόστος αυτών για την άρση των ελαττωμάτων.

Η επισκευή θα γίνει με έξοδα και υλικά του εντολέα (εργοδότη), δηλαδή από την Διοίκηση του Κ.Κ.Π.Π.Κ.Μ.

Θα ακολουθεί επανέλεγχος της εγκατάστασης που περιλαμβάνεται στην τιμή του αιτήματος (χωρίς πρόσθετη αμοιβή). Σε περίπτωση βλάβης σε κάποιο εγκατεστημένο ηλεκτρικό πίνακα, μηχάνημα, εξάρτημα κλπ. αυτού, από υπαιτιότητα του αναδόχου, η επισκευή θα γίνει με έξοδα και υλικά του αναδόχου. Σε περίπτωση άρνησης αυτού η Διοίκηση του Κ.Κ.Π.Π.Κ.Μ. θα διεκδικήσει το κόστος επισκευής από τον ανάδοχο.

 Οι εργασίες, ενδεικτικά και όχι περιοριστικά θα περιλαμβάνουν τον οπτικό έλεγχο των ηλεκτρικών πινάκων, δοκιμή εξακρίβωσης της συνέχειας των αγωγών προστασίας και των αγωγών κύριας και συμπληρωματικής ισοδυναμικής σύνδεσης (άρθρο 612.2), μέτρηση της αντίστασης μόνωσης της ηλεκτρικής εγκατάστασης (άρθρο 612.3), δοκιμή ελέγχου του διαχωρισμού των κυκλωμάτων στις περιπτώσεις εφαρμογής SELV ή PELV και στην περίπτωση εφαρμογής προστασίας με ηλεκτρικό διαχωρισμό (άρθρο 612.4), εξακρίβωση των συνθηκών προστασίας με αυτόματη διακοπή της τροφοδότησης (άρθρο 612.6), έλεγχο της πολικότητας

(άρθρο 612.7), επισήμανση των προβλημάτων δυσλειτουργίας, προτάσεις εργασιών αποκατάστασης, ηλεκτρολογικό σχέδιο πινάκων επικαιροποιημένο (AutoCAD ή συμβατό με αυτό λογισμικό) και το σύνολο των λοιπών εργασιών που προβλέπεται από το πρότυπο ΕΛΟΤ HD384.

ΕΡΓΑΣΙΕΣ ΠΡΟΛΗΠΤΙΚΗΣ ΣΥΝΤΗΡΗΣΗΣ ΗΛΕΚΤΡΟΛΟΓΙΚΩΝ ΠΙΝΑΚΩΝ – ΕΓΚΑΤΑΣΤΑΣΕΩΝ (ΠΡΩΤΟΚΟΛΛΟ ΕΛΕΓΧΟΥ)

I.ΕΛΕΓΧΟΣ –ΑΞΙΟΛΟΓΗΣΗ ΤΩΝ ΜΕΤΡΩΝ ΠΡΟΣΤΑΣΙΑΣ ΑΠΟ ΗΛΕΚΤΡΟΠΛΗΞΙΑ

II.ΕΛΕΓΧΟΣ ΤΩΝ ΜΕΤΡΩΝ ΠΡΟΣΤΑΣΙΑΣ ΑΠΟ ΠΥΡΚΑΓΙΑ

III.ΕΛΕΓΧΟΣ ΕΠΙΛΟΓΗΣ ΔΙΑΤΟΜΩΝ ΑΓΩΓΩΝ

IV.ΕΛΕΓΧΟΣ ΤΗΣ ΟΡΘΟΤΗΤΑΣ ΚΑΙ ΕΓΚΑΤΑΣΤΑΣΗΣ ΤΩΝ ΔΙΑΤΑΞΕΩΝ ΠΡΟΣΤΑΣΙΑΣ

V.ΕΛΕΓΧΟΣ ΟΡΓΑΝΩΝ ΔΙΑΚΟΠΗΣ ΚΑΙ ΑΠΟΜΟΝΩΣΗΣ

VI.ΕΛΕΓΧΟΣ ΕΠΙΛΟΓΗΣ ΥΛΙΚΩΝ ΜΕ ΒΑΣΗ ΕΞΩΤΕΡΙΚΕΣ ΕΠΙΔΡΑΣΕΙΣ

VII.ΕΛΕΓΧΟΣ ΔΥΝΑΤΟΤΗΤΑΣ ΑΝΑΓΝΩΡΙΣΗΣ ΑΓΩΓΩΝ P & NE

VIII.ΕΛΕΓΧΟΣ ΑΝΑΓΝΩΡΙΣΗΣ ΚΥΚΛΩΜΑΤΩΝ

IX.ΕΛΕΓΧΟΣ ΥΠΑΡΞΗΣ ΚΥΡΙΑΣ ΚΑΙ ΣΥΜΠΛΗΡΩΜΑΤΙΚΩΝ ΙΣΟΔΥΝΑΜΙΚΩΝ ΣΥΝΔΕΣΕΩΝ

X.ΕΛΕΓΧΟΣ ΣΧΕΔΙΩΝ ΔΙΑΓΡΑΜΜΑΤΩΝ ΚΑΙ ΠΙΝΑΚΙΔΩΝ ΔΟΚΙΜΗΣ RCD

XI.ΕΛΕΓΧΟΣ ΕΠΑΡΚΕΙΑΣ ΣΥΝΔΕΣΕΩΝ ΑΓΩΓΩΝ

XII.ΕΛΕΓΧΟΣ ΔΥΝΑΤΟΤΗΤΑΣ ΠΡΟΣΒΑΣΗΣ ΚΑΙ ΧΕΙΡΙΣΜΩΝ

XIII.ΕΠΑΝΕΛΕΓΧΟΣ ΜΕΤΑ ΑΠΟ ΑΡΝΗΤΙΚΟ ΑΠΟΤΕΛΕΣΜΑ ΕΛΕΓΧΟΥ ΚΑΙ ΕΠΙΣΚΕΥΗ ΕΓΚΑΤΑΣΤΑΣΗΣ

ΕΛΕΓΧΟΙ, ΔΟΚΙΜΕΣ ΚΑΙ ΜΕΤΡΗΣΕΙΣ ΚΑΤΑ ΕΛΟΤ HD384

I.ΜΕΤΡΗΣΗ ΣΥΝΕΧΕΙΑΣ ΑΓΩΓΟΥ ΠΡΟΣΤΑΣΙΑΣ

II.ΜΕΤΡΗΣΗ ΑΝΤΙΣΤΑΣΗΣ ΜΟΝΩΣΗΣ

III.ΜΕΤΡΗΣΗ ΑΝΤΙΣΤΑΣΗΣ ΒΡΟΓΧΟΥ ΣΦΑΛΜΑΤΟΣ

IV.ΜΕΤΡΗΣΗ ΑΝΤΙΣΤΑΣΗΣ ΓΕΙΩΣΗΣ

V.ΜΕΤΡΗΣΗ ΔΙΑΤΑΞΕΩΝ ΔΙΑΦΟΡΙΚΟΥ ΡΕΥΜΑΤΟΣ

VI.ΔΟΚΙΜΕΣ ΟΡΘΗΣ ΠΟΛΙΚΟΤΗΤΑΣ ΚΑΙ ΛΕΙΤΟΥΡΓΙΑΣ

8. ΛΟΙΠΟΙ ΓΕΝΙΚΟΙ ΟΡΟΙ

I. Κάθε ενδιαφερόμενος θα πρέπει να επισκεφθεί τους χώρους των Παραρτημάτων-Δομών του Κ.Κ.Π.Π.Κ.Μ., προκειμένου να λάβει γνώση του αντικειμένου των εργασιών και των ειδικών συνθηκών των απαιτούμενων εργασιών καθώς και να προσκομίσει επί ποινή αποκλεισμού σχετική υπεύθυνη δήλωση.

II. Ο ανάδοχος υποχρεούται να λαμβάνει όλα τα απαραίτητα μέτρα Υγιεινής ασφαλείας καθ’ όλη την διάρκεια εκτέλεσης των εργασιών και είναι αποκλειστικά υπεύθυνος για την εφαρμογή τους. Ο ανάδοχος μετά την υπογραφή της σύμβασης θα συνάψει και θα παραδώσει προς έγκριση στην Υπηρεσία Ιδιωτικό Ασφαλιστήριο αστικής και επαγγελματικής ευθύνης ηλεκτρολόγου.

III. Όλες οι εργασίες θα γίνουν με προσοχή ώστε να μην προκληθούν ζημιές. Στην περίπτωση, τυχόν, πρόκλησης οιωνδήποτε ζημιών ο ανάδοχος θα φέρει την απόλυτη και αποκλειστική ευθύνη για την πλήρη αποκατάστασή τους. IV. Οι ώρες εκτέλεσης των εργασιών θα καθορίζονται πάντα μετά από συνεννόηση με τον υπεύθυνο Παραρτήματος-Δομής και την τεχνική υπηρεσία του Κ.Κ.Π.Π.Κ.Μ. Κατά την διάρκεια των μετρήσεων - ελέγχων που θα γίνουν σε μη εργάσιμες ώρες ο υπεύθυνο Παραρτήματος-Δομής θα παρέχει πρόσβαση στους χώρους και θα είναι σε θέση να γνωρίζει τις εγκαταστάσεις, μηχανήματα των χώρων ώστε να αποφευχθούν δυσλειτουργίες.

V. Ο ανάδοχος θα προσφέρει κατ’ αποκοπή τίμημα. Στο κατ’ αποκοπή τίμημα θα περιλαμβάνονται όλες οι εργασίες που αναφέρονται στην παραπάνω τεχνική περιγραφή, αλλά και όλες οι απαιτούμενες μικροεργασίες για την ολοκλήρωσή τους, έστω κι αν αυτές δεν αναφέρονται ρητά.

VI. Το εργατοτεχνικό προσωπικό που θα χρησιμοποιήσει ο ανάδοχος θα πρέπει να είναι έμπειρο, να έχει τις απαραίτητες άδειες εργασίας από τις αρμόδιες αρχές και να τηρούνται οι απαιτήσεις ασφάλισης στον αντίστοιχο ασφαλιστικό φορέα.

Προτείνεται η ανάθεση, Έλεγχος, πιστοποίηση και επανέλεγχος των ηλεκτρολογικών εγκαταστάσεων (ΕΛΟΤ & ΚΕΗΕ), έκδοση επικαιροποιημένων Υ.Δ.Ε., εκθέσεων παράδοσης και πρωτοκόλλων ελέγχου για κάθε παράρτημα/δομή σε εξειδικευμένο φορέα.

Οι αναφερόμενες τιμές προέκυψαν μετά από έρευνα που έκανε το Τμήμα στις τρέχουσες τιμές αγοράς σε αντίστοιχο είδος υπηρεσιών.

## ΠΑΡΑΡΤΗΜΑ ΙΙ–ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |
| --- | --- |
| ΠΡΟΣ(1): | **ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ -ΠΚΜ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |

Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του θρου 22του1599/1986, δηλώνω ότι: δεν υπάρχει εις βάρος μου **αμετάκλητη καταδικαστική απόφαση** για έναν από τους ακόλουθους λόγους:

α) **συμμετοχή σε εγκληματική οργάνωση,** όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥτου Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της11.11.2008σ.42),

β) **δωροδοκία,** όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) **απάτη**, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων(ΕΕC 316της 27.11.1995, σ.48),η οποία κυρώθηκε με το ν.2803/2000 (Α΄48),

δ) **τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕL164 της 22.6.2002 ,σ.3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) **νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της25.11.2005,σ.15), η οποία ενσωματώθηκε στην εθνική νομοθεσία με το ν.3691/2008 (Α΄ 166),

στ) **παιδική εργασία και άλλες μορφές εμπορίας ανθρώπων**, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν.4198/2013 (Α΄ 215 ).

Ημερομηνία:…………………………………………………………………………………………………………………………………………………………./2024

 Ο–Η Δηλ.

----------------------------------------------------------------------------------------------------------------------------------------------------------------ΑναγράφεταιαπότονενδιαφερόμενοπολίτηήΑρχήήηΥπηρεσίατουδημόσιουτομέα,πουαπευθύνεταιηαίτηση.

1. Αναγράφεται ολογράφως.
2. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
3. Σεπερίπτωσηανεπάρκειαςχώρουηδήλωσησυνεχίζεταιστηνπίσωόψητηςκαιυπογράφεταιαπότονδηλούνταήτηνδηλούσα.

**ΠΑΡΑΡΤΗΜΑ ΙΙΙ ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | Παράρτημα/Δομή | Τιμή Μονάδος | Αρ. Πινάκων | Συνολικό Κόστος (€) άνευ Φ.Π.Α. |
| 1 | Παράρτημα Χ.Π. «Ο Άγιος Παντελεήμων» |  | 68 |  |
| 2 | Παράρτημα Οίκος Ευγηρίας Κιλκίς |  | 6 |  |
| 3 | Παράρτημα Α.Α.Π.Α.Θ. «Ο Άγιος Δημήτριος» |  | 67 |  |
| 4 | Παράρτημα Ι.Α.Α., Πεύκα Θεσσαλονίκης |  | 43 |  |
| 5 | Παράρτημα Α.Α. με Α. Σερρών Δημητρίου |  | 23 |  |
| 6 | Στέγες Υποστηριζόμενης Διαβίωσης Σέρρες |  | 2 |  |
| 7 | Παράρτημα ΚΕΠΕΠ Σιδηροκάστρου |  | 7 |  |
| 8 | Αριστοτέλης, Κέντρο Νεότητας, Λαγκαδά 218, ΘΕΤΙΣ. |  | 16 |  |
| 9 | ΜΑΔΙ, Δαβάκη 8 Καλαμαριά |  | 10 |  |
| 10 | Αυτόνομες κατοικίεςΟρμυλίας 3, 3ος όροφος |  | 4 |  |
| 11 | Παπαρηγοπουλου7(Γραφείο) |  | 1 |  |
|  | Έλεγχος των ηλεκτρολογικών εγκαταστάσεων των κτιριακών εγκαταστάσεων 11 Παραρτημάτων-Δομών του Κ.Κ.Π.Π.Κ.Μ ανά ηλεκτρολογικό πίνακα, ανεξαρτήτου αριθμού ηλεκτρολογικής παροχής, αριθμού ενεργών και ανενεργών ηλεκτρικών γραμμών, παλαιότητας, χρήσης και υφιστάμενης κατάστασης, καθώς και έκδοση Υ.Δ.Ε., έκθεση παράδοσης και πρωτόκολλα ελέγχου από αδειούχο ηλεκτρολόγο εγκαταστάτη και σύμφωνα με την ισχύουσα νομοθεσία, τις τεχνικές απαιτήσεις και την μεθοδολογία του ισχύοντος προτύπου ΕΛΟΤ 60364ΣΥΝΟΛΟ ΑΝΕΥ Φ.Π.Α.. |  | 247 |  |
|  | Φ.Π.Α. 24% |  |  |  |
|  | ΣΥΝΟΛΙΚΟ ΚΟΣΤΟΣ ΜΕ Φ.Π.Α. |  |  |  |

|  |  |  |  |  |
| --- | --- | --- | --- | --- |
| Α/Α | Περιγραφή υπηρεσίας | Ποσότητα | Τιμή Μονάδος | Συνολικό Κόστος (€) άνευ Φ.Π.Α |
| 1 | Τυχόν πίνακες μη υπολογισθέντες εκ παραδρομής | 10 |  |   |
|  | Φ.Π.Α. 24% |  |  |   |
|  | ΣΥΝΟΛΙΚΟ ΚΟΣΤΟΣ ΜΕ Φ.Π.Α |  |  |   |

|  |  |
| --- | --- |
| Γενικό Σύνολο Προσφοράς Χωρίς Φ.Π.Α. |   |
| Φ.Π.Α. 24% |  |
| Γενικό Σύνολο Προσφοράς με Φ.Π.Α 24% |  |

**ΗΜΕΡΟΜΗΝΙΑ ΥΠΟΓΡΑΦΗ & ΣΦΡΑΓΙΔΑ**